Előterjesztés munkaanyaga

a Képviselő-testület

2015. június 16-i ülésére

## 

**6. napirendi pont: Az ASP csatlakozáshoz szükséges rendeletmódosítások**

1. Délegyháza Község Önkormányzata által 2014-ben elnyert „Elektronikus helyi közigazgatás infrastruktúra fejlesztése Taksony, Délegyháza és Áporka településeken” (továbbiakban: ASP) pályázat megvalósítási határideje 2015. június 30. A sikeres megvalósítás és az ASP Központhoz való csatlakozás egyik feltétele a megfelelő szabályozási környezet kialakítása, amelyet az elektronikus ügyintézés bevezetése tesz szükségessé. Ennek keretében módosítanunk kell az Iratkezelési Szabályzatot, a Szervezeti és Működési Szabályzatot, valamint a munkaköri leírásokat.

Szükséges továbbá:

- a helyi adóügyek elektronikus ügyintézésére érvényes eljárási szabályokról szóló, és

- az elektronikus ügyintézés helyi szabályozásáról szóló önkormányzati rendeletek megalkotása és elfogadása is.

1. Kérjük a tisztelt Képviselő-testületet, hogy fogadja el az ASP csatlakozáshoz szükséges rendeleteket, valamint a Szervezeti- és Működési Szabályzat elektronikus ügyintézéssel kapcsolatos módosítását.

Mellékletek:

* SZMSZ módosítás
* a helyi adóügyek elektronikus ügyintézésére érvényes eljárási szabályokról szóló önkormányzati rendelet
* az elektronikus ügyintézés helyi szabályozásáról szóló önkormányzati rendelet

Délegyháza, 2015. június 15.

Összeállította:

Mitró Bettina

Ügykezelő

Előterjesztéssé nyilvánítva: 2015. június 15.